**Súkromná stredná odborná škola podnikania, Hollého 1380, 905 01 Senica**

**Smernica riaditeľa školy**

**stanovujúca spôsob nahlasovania,**

**evidovania a registrácie školských úrazov**

**Senica, 2022 PhDr. Milan Trizuliak**

**riaditeľ školy**

**OBSAH**

**ČLÁNOK 1 ........................................................................................................................… 3**

Úvodné ustanovenia ..............................................................................................................… 3

**ČLÁNOK 2 ..................................................................................................................………. 3**

Definície .................................................................................................................................… 3

**ČLÁNOK 3 .......................................................................................................................… 3**

Zodpovednosť .......................................................................................................................… 3

**ČLÁNOK 4 .......................................................................................................................… 5**

Archivácia a odškodnenie ..................................................................………………………………….. 5

**ČLÁNOK 5 .....................................................................................................................….. 5**

Záverečné ustanovenia ............................................................................................................ 5

**ČLÁNOK 1**

**Úvodné ustanovenia**

(1) Táto Smernica stanovuje spôsob nahlasovania, evidovania a registrácie školských úrazov v SSOŠP Senica a bola vypracovaná podľa Metodického usmernenia č. 24/2006-R z 28. novembra 2006 a Metodického usmernenia č. 4/2009-R z 11. februára 2009 k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí .

**ČLÁNOK 2**

**Definície**

(1) **Registrovaný školský úraz** je poškodenie zdravia žiaka ak sa stal pri:

a) výchovno-vzdelávacej činnosti v škole alebo nepovinnej činnosti organizovanej školou alebo v priamej súvislosti s ňou,

b) činnostiach, ktoré nie sú uvedené v prvom bode, ak ich žiak vykonával na príkaz alebo so súhlasom učiteľa alebo povereného zamestnanca školy.

(2) **Registrovaný školský úraz** je úraz, ktorý je dôvodom neprítomnosti žiaka v škole na základe stanoviska ošetrujúceho lekára trvajúcej viac ako tri dni alebo smrť žiaka.

(3) **Registrovaným školským úrazom** nie je úraz žiaka, ktorý sa stal pri praktickom vyučovaní, odbornej praxi vykonávanej u fyzickej alebo právnickej osoby na základe dohody, brigády alebo inej činnosti. Takýto úraz sa považuje za registrovaný pracovný úraz.

(4) **Neregistrovaný školský úraz** je úraz, ktorý je dôvodom neprítomnosti žiaka v škole na základe stanoviska ošetrujúceho lekára trvajúcej menej ako štyri dni, poprípade ak aj nedôjde k neprítomnosti žiaka v škole, ale dôjde k poškodeniu jeho zdravia úrazom.

(5) **Údaje z evidencie** sa využívajú pri spisovaní záznamu o registrovanom školskom úraze v prípade, ak sa následky úrazu prejavia neskôr.

(6) **Nebezpečná udalosť** je udalosť, pri ktorej bola ohrozená bezpečnosť alebo zdravie žiaka, ale nedošlo k poškodeniu jeho zdravia.

**ČLÁNOK 3**

**Zodpovednosť**

(1) **Pedagogický zamestnanec** vykonávajúci dozor v čase vzniku úrazu resp. vzniku nebezpečnej udalosti je zodpovedný za:

a) bezodkladné nahlásenie školského úrazu resp. vzniku nebezpečnej udalosti na riaditeľovi školy osobne resp. telefonicky na tel. číslo0907135161. V hlásení je povinný uviesť nasledovné údaje:

▪ meno a priezvisko žiaka,

▪ dátum narodenia žiaka,

▪ deň, hodina, mesiac a rok vzniku úrazu resp. inej udalosti,

▪ miesto vzniku úrazu resp. inej udalosti,

▪ spôsob ako k úrazu došlo,

▪ charakter úrazu resp. inej udalosti,

▪ svedkovia úrazu,

▪ meno a priezvisko pedagogického zamestnanca,

▪ dátum zapísania úrazu do knihy evidencie,

b) vyšetrenie každého úrazu, ktorý sa stane žiakovi pri výchovno-vzdelávacej činnosti, alebo pri činnosti, ktorú vykonával na príkaz alebo so súhlasom učiteľa resp. povereného zamestnanca,

c) spísanie záznamu o registrovanom školskom úraze najneskôr do štyroch dní po oznámení vzniku registrovaného školského úrazu,

d) vyšetrenie a zistenie všetkých okolností a príčin vzniku úrazu, miesta úrazu, svedkov úrazu, zdokumentovanie miesta úrazu ak ide o závažný školský úraz,

e) prizvanie zákonného zástupcu neplnoletého žiaka k spísaniu záznamu o registrovanom školskom úraze,

f) v prípade iných vážnejších a neodkladných povinností pedagogického zamestnanca vykonávajúceho dozor v čase vzniku úrazu resp. nebezpečnej udalosti zodpovednosť za vyšetrenie úrazu, nebezpečnej udalosti preberá triedny učiteľ žiaka.

(2) **Ekonómka školy** je zodpovedná za:

a) bezodkladné oznámenie vzniku závažného školského úrazu resp. inej udalosti:

▪ odbornému pracovníkovi BP (autorizovanému bezpečnostnému technikovi),

▪ zástupcovi zamestnancov pre bezpečnosť,

▪ riaditeľovi školy,

b) evidenciu v knihe úrazov každého neregistrovaného resp. registrovaného školského úrazu resp. nebezpečnej udalosti,

c) evidenciu úrazu prostredníctvom webovej aplikácie.

(3) **Odborný pracovník BP** je zodpovedný za:

a) bezodkladné oznámenie vzniku školského registrovaného pracovného úrazu:

▪ príslušnému útvaru Policajného zboru, ak zistené skutočnosti nasvedčujú, že v súvislosti so školským úrazom bol spáchaný trestný čin,

▪ ak ide o závažný školský úraz,

b) šetrenie závažných školských úrazov resp. nebezpečných udalostí.

(4) **Riaditeľ školy** je zodpovedný za:

a) určenie komisie na prešetrenie vzniku závažného školského úrazu resp. nebezpečnej udalosti,

b) prijatie a vykonanie potrebných opatrení, aby sa zabránilo opakovaniu školských úrazov resp. nebezpečných udalostí.

**ČLÁNOK 4**

**Archivácia a odškodnenie**

(1) Archivácia záznamu o registrovanom školskom úraze je päť rokov od vzniku tohto úrazu.

(2) Archivácia záznamu o evidencii je rovnaká ako v bode (1) tohto článku - päť rokov.

(3) Pri odškodňovaní registrovaného školského úrazu škola alebo školské zariadenie postupuje podľa: - I. § 214 Zákonníka práce a II. § 196 a § 197 Zákonníka práce a Občianskeho zákonníka

**ČLÁNOK 5**

**Záverečné ustanovenia**

(1) Smernica nadobúda platnosť dňom **5. 9. 2022**

(2) Za dodržiavanie všetkých ustanovení tejto smernice poverujem zodpovedných vedúcich zamestnancov školy, ktorí sú zodpovední za preukázateľné oboznámenie svojich podriadených zamestnancov s touto smernicou.

(3) Platnosť smernice bude ukončená jej zrušením, resp. novým vydaním.

V Senici, 5. 9. 2022 PhDr. Milan Trizuliak

riaditeľ školy